Hans-Dieter Flick

Hans-Dieter ”Hansi” Flick (s. 24. helmikuuta 1965 Heidelberg) on saksalainen jalkapallovalmentaja ja entinen keskikenttäpelaaja. Hän valmentaa Espanjan La Ligassa pelaavaa Barcelonaa.

Ura

Flick aloitti pelaajauransa SV Sandhausenissa, jonka edustusjoukkueessa hän debytoi kaudella 1982/83. Kaderübersicht SV Sandhausen von 1978 - 2005  Carpe Diem Sandhausen. Viitattu 24.6.2019.  Hän edusti joukkuetta Oberligassa kolme kautta, kunnes liittyi Bayern Münchenin organisaatioon vuonna 1985.Hans-Dieter Flick Transfermarkt. Viitattu 24.6.2019.  Flick edusti Bayernia viiden kauden ajan pelaten 104 ottelua suurseuran paidassa. Hän voitti seuran kanssa neljä Bundesliigan mestaruutta.

Flick siirtyi vuonna 1990 FC Kölniin, jota edusti ammattilaisuransa viimeiset kaudet. Flick joutui lopettamaan ammattilaisuransa vain 28-vuotiaana loukkaantumisten vuoksi. Flick jatkoi jalkapallon parissa amatööriseura Victoria Bammentalissa, jossa toimi valmentajana vuosina 1996–2000.Jogis Double news.de. Viitattu 24.6.2019.  

Neljän Bammental-kauden jälkeen Flickin valmennusura jatkui TSG 1899 Hoffenheimin päävalmentajana. Debyyttikaudellaan Flick johdatti Hoffenheimin Oberliga Baden-Württembergin voittoon ja joukkue nousi Regionalligaan. Hän sai potkut seurasta marraskuussa 2005.Flick bis Gisdol – Hoffenheims Trainer seit 2000 Welt.de. Viitattu 24.6.2019.  

Hoffenheim-pestinsä jälkeen Flick toimi Red Bull Salzburgin apuvalmentajana. Elokuussa 2006 Flickistä tuli Joachim Löwin apuvalmentaja Saksan jalkapallomaajoukkueen valmennustiimiin.Flick wird Löw-Assistent Spiegel Online. Viitattu 24.6.2019.  Flick toimi Löwin apuvalmentajana kahdeksan vuoden ajan ja oli  ensin häviämässä finaalia Espanjalle EM-kilpailuissa 2008 ja myöhemmin voittamassa maailmanmestaruuden Saksalle MM-kilpailuissa 2014. MM-kisojen 2014 jälkeen Flick jätti tehtävänsä apuvalmentajana ja siirtyi Saksan jalkapalloliiton urheilutoimenjohtajaksi. Flick erosi tehtävästään tammikuussa 2017.DFB-Sportdirektor Hansi Flick tritt zurück Welt.de. Viitattu 24.6.2019. 

Kesällä 2017 Flick palasi TSG 1899 Hoffenheimin organisaatioon johtotehtäviin.Darum geht Flick zu Hoffenheim Sport1.de. Viitattu 24.6.2019.  Yhteistyö päättyi kuitenkin Flickin irtisanomiseen jo helmikuussa 2018.Hoffenheim und Flick trennen sich Kicker. Viitattu 24.6.2019. 

Kesällä 2019 Flick palasi valmennustehtäviin, kun hänestä tuli Bayern Münchenin apulaisvalmentaja.Alles klar: Hansi Flick zurück zum FC Bayern Kicker. Viitattu 24.6.2019.  Niko Kovačin saatua potkut päävalmentajan tehtävistä marraskuun alussa 2019 nousi Flick väliaikaisesti seuran päävalmentajaksi.Official: Niko Kovac sacked as Bayern Munich head coach| Flickin johdolla Bayern voitti Olympiakosin Mestarien liigassa 2–0 ja Borussia Dortmundin Bundesliigassa 4–0. Voittojen jälkeen seurajohto ilmoitti Flickin jatkavan "toistaiseksi" seuran päävalmentajana.Hansi Flick bleibt Trainer des FC Bayern Flickin johdolla Bayern hävisi vain kaksi Bundesliiga-ottelua ennen kuin covid-19-viruksen leviäminen keskeytti sarjan maaliskuun alussa. Kauden jatkuttua Bayern jatkoi voittokulkuaan ja varmisti Flickin johdolla mestaruuden kaksi kierrosta ennen sarjan päättymistä.FC Bayern feiert achte Meisterschaft in Serie - SCP steigt ab Kicker. Viitattu 17.6.2020.  Flickin debyyttikausi Bayernissa huipentui Mestarien liigassa, jossa joukkue jyräsi voitosta voittoon. Loppuottelussa Bayern kaatoi Paris Saint-Germainin 1–0. Näin Bayernista tuli ensimmäinen joukkue, joka voitti kaikki Mestarien liigan ottelunsa.Bayern Munich overcame Paris St-Germain in a tightly contested Champions League final in Lisbon to claim the crown for the sixth time

Kaudella 2020/21 Flick luotsasi Bayernin jälleen Saksan mestariksi. Joukkue voitti pokaalit myös Saksan supercupissa, UEFA Super Cupissa ja FIFA Club World Cupissa. Mestarien liigassa Flickin yritys puolustaa mestaruutta kariutui kuitenkin puolivälierissä, kun PSG otti edelliskauden finaalivastustajastaan revanssin edeten jatkoon vierasmaalisäännön turvin.Paris 0-1 Bayern: Holders knocked out on away goals Toukokuussa 2021 vahvistettiin, että Flick korvaa Joachim Löwin Saksan maajoukkueen päävalmentajana kesän EM-lopputurnauksen jälkeen.Hansi Flick wird neuer Bundestrainer Flickin johdolla Saksa jäi MM-kisoissa 2022 alkulohkoon toista kertaa peräkkäin. Joukkue voitti vain Costa Rican.”Miten noloa!” – Saksassa lyödään katastrofi­maajoukkuetta olan takaa Kisapettymyksestä ja kasvaneesta kritiikistä huolimatta Flick sai jatkaa tehtävässään Saksassa pelattaviin EM-kisoihin 2024 ulottuvalla sopimuksella.MM-floppi Saksan päävalmentaja jatkaa tehtävässään kohti kotikisoja Valmistavissa maaotteluissa Flick ei kuitenkaan saanut Saksan peliä kulkemaan. Lopulta tappio Japanille, joka oli jo viides kymmenestä viimeisimmästä ottelusta, johti Flickin potkuihin syyskuussa 2023. Hänestä tuli ensimmäinen kesken sopimuskautensa potkut saanut päävalmentaja.Hansi Flick ulos – historian ensimmäiset potkut Saksan jalkapallomaajoukkueen päävalmentajalle

Saavutukset
Pelaajana
 Saksan mestaruus (4): 1986, 1987, 1989, 1990
 Saksan cup: 1986

Päävalmentajana

 Saksan mestaruus (2): 2020, 2021
 Saksan cup: 2020
 Saksan supercup: 2020
 Mestarien liiga: 2020
 UEFA Super Cup: 2020
 FIFA Club World Cup: 2020
 Espanjan mestaruus: 2025
 Espanjan cup: 2025
 Espanjan supercup (2): 2025, 2026
 Oberliga Baden-Württemberg: 2001
 Vuoden jalkapallovalmentaja Saksassa: 2020

Apuvalmentajana
 MM-kulta: 2014
 EM-hopeaa: 2008

Lähteet

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1965 syntyneet
Luokka:Elävät henkilöt